b'\n_START_ARTICLE_\nSpalna bolezen\n_START_PARAGRAPH_\nSpalna bolezen je raz\xc5\xa1irjena v Podsaharski Afriki med 15\xc2\xb0 severne in 20\xc2\xb0 ju\xc5\xbene geografske \xc5\xa1irine. Povzro\xc4\x8dajo jo bi\xc4\x8dkarji iz rodu tripanosoma (vrteljc), prena\xc5\xa1a pa jo muha cece (Glossina). \xc4\x8clovek, oku\xc5\xbeen s spalno boleznijo, je kroni\xc4\x8dno zaspan.\n_START_SECTION_\nOku\xc5\xbeba in simptomi\n_START_PARAGRAPH_\n\xc4\x8clovek se oku\xc5\xbei s spalno boleznijo, ko mu muha ce-ce s pikom vbrizga slino in tripanosome. Paraziti se v drugem stadiju ugnezdijo v sr\xc4\x8dni mi\xc5\xa1ici ali \xc4\x8drevesni steni._NEWLINE_Simptomi so utrujenost in zaspanost, zraven pa lahko bolnik shuj\xc5\xa1a in dobi tudi visoko vro\xc4\x8dino, pove\xc4\x8dane bezgavke, bole\xc4\x8do razjedo na mestu pika in glavobol.\n_START_SECTION_\nZdravljenje\n_START_PARAGRAPH_\nProti bolezni v preteklosti niso poznali zdravila in se brez zdravljenja bolezen praviloma kon\xc4\x8dala s smrtjo. Verjetnost ozdravitve je v prvem stadiju velika. V drugem stadiju, ko je prizadeto osrednje \xc5\xbeiv\xc4\x8devje, pa v ve\xc4\x8dini primerov pusti trajne posledice. Bolezen trenutno ogro\xc5\xbea okrog 35 milijonov ljudi. Na leto jih umre okoli 20 tiso\xc4\x8d. _NEWLINE_ _NEWLINE_V prvem stadiju bolezen zdravimo s pentamidinom ali suraminom. Za drugi stadij uporabljamo eflornithine ali kombinacijo nifurtimoxa in eflornithina. Za tip boletni TbR se za obe stopnji uporablja melarsoprol, ki pa ima veliko stranskih u\xc4\x8dinkov.'